NETFLIXOVA SERIJA
Oprosti.
Ne budi smiješna. Uđi.
Iskreno, čudi me da nisi prije pukla.
Tko kaže da sam pukla?
Zar tek tako lutaš ulicama usred noći?
Inače, fantastično izgledaš.
-Da si barem otišla sucu. -Ne bi bilo koristi.
Ali saznalo bi se da poznaješ optuženoga.
-Ne poznajem ga. -Njegova ti je žena bila kolegica.
-To je bila Holly. -Ma daj.
Nisam došla slušati prodike.
Znam. Došla si jer sam odlično društvo.
Istina, trebala sam otići sucu, državnom odvjetništvu ili čak Angeli.
No sad je kasno.
Tvoj glas kad si me nazvala,
znaš na što me podsjetio?
Na ono kad sam te pronašla u zahodu na fakultetu nakon toga napada.
Trljala si se do krvi.
-Ne želim o tome. -Znam, razumijem.
Ali prestroga si prema sebi jer sama nosiš taj teret.
Ne sviđa mi se to. Nikad nisi rekla tko je bio on.
-Jer nije bitno. -Kate!
Itekako je bitno.
To je bio Tom Southern, zar ne?
-Neki libertinac. -Što?
To si priznala.
-Ne, nije bio Tom Southern. -Nego tko?
Reci mi, najbolja sam ti prijateljica.
Zašto mi ne možeš reći?
DETALJI S WHITEHOUSEOVA SUĐENJA
Mora da se šališ.
O, Bože.
Osjećam se tako glupo, gledao me cijelo vrijeme.
Jebemu, Kate.
Da sam barem znala.
Ne bi se ništa promijenilo.
Zašto si prihvatila ovaj predmet?
Goniš tipa koji te…
Silovao?
Nitko nije bio toliko kvalificiran kao ja.
Ali da se izložiš ovomu…
Ali, nisam imala izbora.
Kako ga gledaš u oči svaki dan?
Izbjegavala sam to.
No sutra će to biti nemoguće.
Danas.
Nije li ovo težak prekršaj za otkaz?
Stara moja, totalno si se sjebala.
Da.
I zato ga danas
moraš maestralno sjebati.
-Bok. -Probudio sam te. Oprosti.
U redu je, uđi.
Treseš se.
-Dogodilo se nešto grozno. -Što?
Dečki su bili u Alecovoj sobi i netko je donio heroin.
Heroin?
Izvukao sam Toma jer su…
U redu je.
Ne želim znati.
Drago mi je što si otišao.
Dobar si prijatelj.
Osjećam da ti mogu bilo što povjeriti.
Možeš.
Bilo što.
Možeš mi biti alibi, slatka Soph.
Zašto bi ti trebao alibi?
Mislim da sam sjebao, i to žestoko.
Hej.
Dođi u krevet.
Jesi li dobro?
Shvatila sam da je to bilo iste večeri.
Što je bilo iste večeri?
Naš ples
i Alecova nesreća.
Stvarno?
Da, stvarno.
Oprosti.
Oprostite.
Ja sam kriva.
Moramo izaći za deset minuta.
Ne želim ići u školu.
Zašto ne?
Hoću gledati kako tata tu ženu naziva lažljivicom.
Kazneni sud nije mjesto za djecu.
Zašto ne?
Možemo ga gledati u Donjem domu.
-Ovo je drukčije. -Što je drukčije?
Em želi gledati kako tata tu ženu naziva lažljivicom.
Nema potrebe za time.
Zašto bi lagala o tebi, tata?
Pa zato što…
Zbunjena je.
Je li ona loša osoba?
Svi znamo kako će ovo završiti, zar ne?
Kako znamo?
Jer vjerujemo da će porota vidjeti što je istina.
Što sam ja, dobri čovječe?
Whitehouse.
-Što si ti, dobri čovječe? -Whitehouse.
A što su Whitehouseovi?
Uvijek smo najbolji.
Tako je.
-Jebemti! Oprosti. -Tata!
Jebemti. Oprostite. Vruće je!
Bez brige.
Reci da će sve biti u redu.
Sve će biti u redu.
-Evo ga! -G. Whitehouse!
Gđo Whitehouse!
-Odmaknite se. -G. Whitehouse!
Ima li vaš suprug i dalje premijerovo povjerenje?
-Sigurno? -Pijem samo jednu dnevno.
Divim se ljudima koji se znaju kontrolirati.
-Ne biste htjeli da se tresem. -Zapravo bih.
Molim?
Šarm vam je plus, ali takva nam sigurnost danas ne treba.
Nisam je silovao.
U to sam siguran.
No ipak, moderan ste muškarac,
konzervativac, ali ipak feminist.
Zato ste mi rekli
da pomisao kako bi neka žena,
zbog samo njoj znanih razloga, za koje imate puno razumijevanje,
dakle, da bi neka žena
toliko mogla pogrešno protumačiti što se zbilo u tom dizalu,
to je vas duboko potreslo.
To porota mora vidjeti.
I još nešto.
Kate Woodcroft.
Nemojte je podcijeniti.
Nemojte da vas uhvati nespremna.
I nemojte skrenuti s glavne stvari,
a to je pristanak.
ALISON JESSOP
Možeš li vjerovati? Samo je crknuo.
Prokletih dvjesto funti, trajao je manje od šest mjeseci.
Bezobrazno.
Kad smo kod bezobraštine, čujem da ona baba ne odustaje.
Koja baba?
Ona s izmišljenom pričom o mom klijentu dok je studirao.
Gnjavi policajce da pronađu tu djevojku.
Zar nije mrtva?
Ne, mama je rekla da je otišla u Australiju.
Ista stvar.
-Hoćeš da razgovaram s gospođom? -Da, ako možeš.
Odvjetnik kaže da je policajci otkantavaju.
Babu, ne curu koja je u Australiji.
Dolaziš?
Ili danas raspravljam s obje strane?
Ustanite svi.
Neka svjedok prisegne.
Pročitajte ove riječi.
Kunem se Bogom da će moji izneseni dokazi biti potpuno istiniti.
Gđo Regan, izvolite.
Hvala. Dobro jutro, časni sude.
Recite sudu svoje puno ime.
James Charles Whitehouse.
-Jeste li obiteljski čovjek? -Jesam.
Kako onda tumačite svoju vezu s gđicom Lytton?
Veza s gđicom Lytton bila je pogreška.
Najgore što sam ikad učinio.
Zašto ste si to onda dopustili?
Zato što smo se snažno privlačili.
Pokušali smo se oduprijeti, ali kemija je bila prejaka.
Jeste li kad prije bili u ljubavnoj vezi s kolegicom? S podređenom osobom?
Ne, nikad nisam imao ljubavnicu.
Volim svoju ženu i svoju obitelj.
Je li u vašem uredu stroga hijerarhija?
Nije važna hijerarhija, nego suradnja.
Vjerujte mi, da najbolja zamisao dođe od pripravnika,
prihvatio bih je.
No na poslu se ljudi moraju osjećati sigurno
i moraju se poštovati granice.
Da mi neki kolega kaže kako je u ljubavnoj vezi sa suradnicom,
potanko bih mu obrazložio zašto se to ne smije.
No ipak?
Pogriješio sam.
Vaša je veza trajala pet mjeseci.
Ako ste znali da to nije u redu, zašto ste si i dalje dopustili tu zabludu?
Nisam se kanio upustiti u vezu s gđicom Lytton,
ali kad je počelo, bilo je teško prekinuti.
Zašto?
Jer smo razvili osjećaje.
-Imali smo mnogo toga zajedničkog. -Primjerice?
Politika.
Mogli smo danima razglabati o nekoj poziciji ili protokolu.
O pristupima nekom problemu.
Olivia voli politiku.
Ništa ne zaboravlja.
Oslanjao sam se na nju jer je pronicljiva.
Nakon prvog susreta, veza se nastavila. Jeste li joj davali darove?
Katkad bih joj poslao cvijeće i dao sam joj poseban dar za rođendan.
Kakav je to bio dar?
Platinasta ogrlica s privjeskom u obliku ključića.
U obliku ključića?
Kako je ona to trebala protumačiti?
Kao znak pažnje.
Kao znak da je postala važan dio moga…
Da sam je cijenio.
Zbog vremenskog okvira, kad joj je bio rođendan?
Krajem srpnja.
Sjećate li se točnog datuma?
23. srpnja.
Čekaj.
Je li bolje?
Da, sad te čujem.
-Bok. -Možeš li mi snimiti filmić?
Hoću, obećavam.
Želiš li da se vratimo kući? Da dođemo prije?
Da, molim te.
Ali ne bih ti to mogao učiniti. Uživajte.
Zašto se ne bi iskrao i pridružio nam se?
Volio bih da mogu, ali čeka me hrpa posla.
Nemoj se preforsirati.
Neću. Baš mi nedostajete.
Fališ, tata!
-Fališ, tata! -Fališ!
Bok.
Nedostaješ mi.
Bok.
Cijenili ste je.
Dali ste joj skupi dar da to pokažete.
Može li se reći da je ta veza u tom trenutku bila ozbiljna?
Pa, da.
Gđica Lytton je rekla da je bila zaljubljena u vas.
Jeste li vi bili zaljubljeni u nju?
Moguće da jesam.
Da.
Zaljubio sam se.
Podjednako smo bili predani našem odnosu.
Zato sam…
Kako ste reagirali kad ste saznali da vas je Olivia Lytton
optužila da ste je silovali?
To me je jako šokiralo.
Doslovce nisam shvaćao o čemu je riječ.
Te optužbe do te mjere nisu dopirale do mene.
Molim vas da se vratimo
na događaje u hodniku 12. listopada ujutro.
Jamese.
Dosta mi je tog sranja.
Samo da razjasnimo, tko je pozvao dizalo?
-Olivia. -U iskazu je rekla da ste vi.
Olivia ga je pozvala.
Znate li zašto?
Ne, slijedio sam je nakon što me dozvala.
Jamese?
-Kamo ideš? -Kamo ideš?
Kako ste to tumačili?
Znala je da sam bio uzrujan zbog članka.
Pretpostavio sam da me vodi nekamo gdje ćemo razgovarati.
Kako ste to zaključili?
Prema pokretima, kolege smo.
Ali bila vam je nekoć i ljubavnica.
To mi nije bilo na umu.
Doista sam htio čuti što misli o tom članku.
Što se dogodilo kad je došlo dizalo?
Jamese.
Ušao sam za njom.
O čemu ste htjeli razgovarati?
U članku je pisalo da sam arogantan, što me povrijedilo.
Mislio sam da će me ona znati smiriti.
Jeste li razgovarali u dizalu?
Nismo.
Što se dogodilo?
Znakovito me pogledala.
Jeste li joj prišli?
Ne. Ona je prišla meni i poljubila me.
Zašto ste sigurni da je ona inicirala poljubac?
Jer me uhvatila za lice.
Sjećam se da me to zateklo.
Onda smo se uskladili, kao i inače.
Kako to mislite?
Zagrlio sam je.
Ljubili smo se.
Spustila mi je ruku na svoju stražnjicu.
Tvrdi da ste joj grubo rastvorili bluzu.
Žao mi je, ali laže.
Pomogla mi je da je otkopčam.
Nisam čovjek koji trga bluze. Nisam grubijan.
Kako su joj se poderale čarape?
Valjda se to dogodilo kad ih je spustila.
Pokušao sam pomoći, ali bili smo u žaru.
-U žaru? -Strastveno smo se poželjeli.
A potrgane gaćice? Možete li reći kako su se oštetile?
Ne.
Možda su pukle kad ih je spustila.
Ne sjećam se zvuka trganja.
Ali…
Ali što, g. Whitehouse?
Pa gaćice gđice Lytton
obično su bile
lagane.
Kako objašnjavate modricu na grudima gđice Lytton?
To je trag jakog ljubavnog ugriza.
Je li se to već događalo?
Ljubavni ugrizi? Da. Htjela je to kad smo vodili ljubav.
Nešto što sam učinio u zanosu.
Nisam htio ostaviti modricu.
Nadam se da se to podrazumijeva.
Pristanak.
G. Whitehouse, porota je ovdje da razmotri pitanje pristanka.
Da ili ne, kako bi rekla moja uvažena kolegica.
Gđica Lytton kaže da ste joj rekli:
„Nemoj me tako rajcati.”
To nekako sugerira da ste znali da ne želi seks. Jeste li to izjavili?
Nisam.
-Jeste li to rekli? -Nisam.
-Nešto drugo osim „rajcati”? -Nismo razgovarali.
Gđica Lytton kaže da je rekla: „Ne ovdje.”
Jeste li to čuli?
Kažem vam, nije bilo razgovora.
Samo smo tjelesno komunicirali.
Znali smo već što tko voli i prepoznavali smo signale.
Je li moguće da je rekla, a da je niste čuli?
Nije.
Bili smo vrlo blizu jedno drugomu.
Gđica Lytton mi je davala znakove da je to nešto što jako želi.
Teška srca moram priznati da me nije trebala nagovarati.
Sigurni ste da je gđica Lytton dala pristanak za seks?
Da je zapravo govorila „da”?
Ne samo da je pristala,
nego je inzistirala.
Govorila je: „Da, dovraga.”
Jeste li sigurni, g. Whitehouse?
Sto posto siguran.
Hvala.
To je sve, časni sude.
G. Whitehouse, prijeđimo odmah na dan incidenta.
Trebali ste se obratiti odboru za unutarnje poslove?
Da.
-Zbog glavne teme? -Da.
-Sastanak je trebao početi. -Tako je.
-Kad točno, g. Whitehouse? -Ne znam, ubrzo.
-Za nekoliko minuta? -Da.
Dakle, brzo.
Što ste planirali tijekom stanke?
Malo se pribrati, valjda.
Jeste se planirali seksati tih nekoliko minuta?
Naravno da ne.
To bi vas malo pribralo?
Ne.
Kad ste krenuli niz hodnik u suprotnom smjeru od sobe za sastanke, kamo ste išli?
Nikamo posebno. Bio sam uzrujan.
-Zbog članka gdje ste prozvani arogantnim? -Nisu bili fer.
Niste tražili neko tiho mjesto za seks?
Ne, nisam.
No ipak, g. Whitehouse, za koju minutu upravo ste to radili.
Seksali se u dizalu s bivšom ljubavnicom.
To nisam planirao.
Htjela bih još nešto razjasniti.
Gđica Lytton kaže da ste joj rastrgali bluzu.
-Nisam. -Vi ste snažan čovjek, g. Whitehouse.
Veslali ste za Oxford.
Sportski tip.
Jeste li sigurni da nikad niste rastrgali žensku bluzu u zanosu strasti?
Jesam.
Kaže i da ste joj poderali gaćice.
Nisam joj poderao gaćice.
-Onda su se same poderale? -Ne.
Rekli ste da inače nosi lagane gaćice.
Stručnjak ste za kvalitetu gaćica?
-Časni sude. -Gđo Woodcroft.
Ovo nije bila normalna situacija, zar ne?
Kako to mislite?
Osim ako je vama normalno stojećke se seksati dok idete od točke A do točke B.
Ne, nije bilo normalno.
-Nikad prije to niste radili? -Nikad.
Seksali ste se s gđicom Lytton u Donjem domu dvaput prije toga.
Da.
Dakle, očekivali ste da bi bila voljna to ponoviti?
Opet se negdje seksati u Donjem domu?
Možda, ali ne baš u tom trenutku.
Bijesni ste ušli u dizalo, zar ne?
-Ne. -Bili ste srditi zbog članka.
Pomalo frustriran, ali ne bijesan.
Ono u dizalu dogodilo se vrlo brzo.
-U minutu ili dvije? -Da.
Ponovit ću pitanje, g. Whitehouse.
Jeste li se nadali seksu nakon što ste ušli u dizalo?
Ne, u početku nisam.
Što se dogodilo da ste poželjeli seks?
Kao što sam rekao,
znakovito me pogledala i bilo je jasno da će doći do toga.
Nisam krenuo u dizalo misleći da će biti seksa.
Dakle, ušli ste u dizalo, znakovito vas je pogledala
i odmah ste se krenuli ljubiti?
Ne odmah.
I uhvatili ste je za stražnjicu?
Ona je stavila moju ruku onamo.
To je dizalo vrlo malo, jedva metar široko.
Koliko ste bili blizu?
Ljubili smo se i bili intimni.
Dakle, vrlo blizu?
Desetak ili dvadesetak centimetara, možda manje?
Da, valjda.
Da je rekla „ne ovdje”, čuli biste to?
-Bih, ali nije ništa rekla. -Nije bilo razgovora?
Ne.
Kažete da niste grubijan i prestali biste da ste to čuli.
Naravno, ali nije to rekla.
Kaže da vam je rekla da prestanete.
Krivo kaže.
-Rekla je: „Ne ovdje”. -Nije.
Penetrirali ste u nju iako ste znali da nije dala pristanak.
Nisam.
A vi ste na to rekli: „Nemoj me tako rajcati.”
Moram ići.
Ako te ne poznajem, upoznajmo se.
Nemoj me tako rajcati.
G. Whitehouse?
G. Whitehouse, trebam li ponoviti pitanje?
Ponavljam da joj to nisam rekao.
Možda vi dobro ne čujete, gđo Woodcroft.
Što znači ta riječ, g. Whitehouse?
Koja riječ?
Rajcati.
Nebitno, nisam to rekao.
-Ali razumijete što znači? -Naravno.
Molim vas, recite nam.
Kad vas netko rajca, nadražuje vas, ali ne znači i da se želi seksati.
No nisam to rekao, to je ružna riječ.
Zašto je to ružna riječ?
Ponižavajuća je i bezobrazna.
Još nešto?
Mizogina.
Da muškarac to kaže ženi, slažete li se da joj hoće spočitnuti što ne želi seks?
Da, ali ja to nisam rekao.
Dakle, da razjasnimo.
Tvrdite da niste rekli „nemoj me tako rajcati”
zato što to nikad ne biste rekli?
-Tako je. -Nikad to niste rekli? Baš nikomu?
Nisam.
Dakle, gđica Lytton laže kad kaže da ste rekli: „Nemoj me tako rajcati.”
Nažalost.
Laže i da ste je silovali?
Da.
Je li vas kad tko odbio, g. Whitehouse?
Pitanje je apsurdno.
Je li nezamislivo da vas gđica Lytton odbije?
Naravno da nije, ali tad smo oboje pristali.
-Jeste li sigurni u to? -Da.
Zašto bi vas gđica Lytton lažno optužila za silovanje?
Ne znam i zato sam zabrinut zbog nje.
No time neće steći neku korist, zar ne?
-Korist? -Za svoju karijeru.
To joj zacijelo neće pomoći.
Dakle, nakon što ste prekinuli tu vezu,
ona je i dalje radila za vas.
Kad ste pokazali žudnju, što je i htjela, optužila vas je za silovanje.
To hoćete reći?
Shvaćam kako to zvuči.
Nevjerojatno, zar ne?
Možda joj je bio cilj uništiti moju karijeru.
Zašto? Zacijelo postoje manje drastični načini da pokaže povrijeđenost.
Mogla je sve reći vašoj ženi.
Gđo Woodcroft, samo sam htio reći
da se ovakvim slučajevima ugrožavaju karijere.
Apsolutno. Ulozi su golemi.
Vidim što radite.
Prikazujete me arogantnim.
Kao čovjeka bez zadrške.
Da sam iz povlaštenoga kruga.
Da sam neka privilegirana zvijer
koja smatra da može uzeti što god želi.
No ja nisam takav čovjek.
Niste, g. Whitehouse?
Jesam li rođen pod sretnom zvijezdom? Da.
Pohađao sam dobre škole.
No cijelu karijeru proveo sam služeći svojoj zajednici, biračima i državi.
Nije valjda da želite reći kako vam ta služba daje pravo na silovanje?
Gđo Woodcroft.
-Kako se usuđujete? -Činite mi se uzrujani.
Gđo Woodcroft, dosta.
Samo da se zna, u glavi stalno vrtim događaje s gđicom Lytton u dizalu
i pitam se jesam li negdje pogriješio.
Nisam.
I znajte da sam razmišljao i o drugim događajima iz svoje prošlosti
gdje je bilo neobuzdanog i spontanog seksa.
U mladosti sam imao dosta seksualnih susreta
te sam razmišljao i o njima.
Gđo Woodcroft, mogu vas pogledati u oči i reći da u dubini srca i duše,
cijelim svojim bićem znam da nikad nisam prešao granicu.
G. Whitehouse, ne pitam vas o prošlosti ni o mladenačkim seksualnim aktivnostima.
Zanima me samo jeste li mogli zaključiti da vam je Olivia Lytton dala pristanak.
Ali prošlost govori o sadašnjosti, zar ne?
Preispitujući svoje prošle susrete i prisjećajući se događaja iz dizala,
i dalje sam čvrsto uvjeren
da nikad nisam išao protiv volje ili želje žene
te da nikad nisam imao odnos za koji nisam dobio suglasnost.
Jer kad govorimo o pristanku,
govorimo o etici.
Meni je neetično ponašanje odvratno.
Gđo Woodcroft, pitam se,
je li i vama?
Nisam ovdje da odgovaram na vaša pitanja, g. Whitehouse.
Ovdje predstavljam tužiteljstvo.
Kao što otpočetka govorim, ovo je vrlo jednostavan predmet.
Olivia Lytton jasno vam je dala do znanja da ne želi seks. Zar ne?
Ne, nije ništa rekla.
-Pa ste zato rekli da vas rajca. -Nisam.
Ne možete to priznati, zar ne?
Jer taj izraz dokazuje da ste dobro znali da se ne želi seksati s vama.
Nije vam htjela dati što želite pa ste je prisilili na to.
Nisam je ni na što prisilio.
Zato vas je optužila za silovanje.
Nisam silovatelj!
Nisam je silovao!
Silovanje i moje ime potpuno su nepovezani!
Nemam više pitanja za svjedoka.
Gđo Regan?
Nemam pitanja.
G. Whitehouse, vratite se na svoje mjesto.
Ima slovo NJ?
Jesi li sigurna, Krystyna?
Da, sigurna sam.
Nakon Š ide NJ.
Kad će doći kući?
Uskoro. Počnimo sastavljati.
Kako komentirate današnje svjedočenje?
Vozite i požurite se.
Molim te, oprosti.
-Što? -Rekao sam da sam zaljubljen u nju.
Morao sam učiniti strateški potez da veza zvuči ozbiljno.
Na savjet odvjetnice ili Chrisa Clarkea?
Čisto instinktivno.
Ali hoću da znaš da to nije istina.
Bila si odlična, Kate.
Sumnjam da mu se neka žena tako suprotstavila.
-Da odnesem ovo u ured? -Da, molim te.
Znam što radiš.
Ovakvim se slučajevima ugrožavaju karijere.
-Poznajem li te? -Polly.
Ako te ne poznajem, upoznajmo se.
Gđo Woodcroft?
Gđo Whitehouse!
Ima li koga?
-Dođi. -Ima li koga?
Sretna godišnjica!
-Jesmo li vas iznenadili? -Jeste.
Kako divno. Hvala.
-Hvala vam. -Hvala.
Jeste li za tortu?
Pa tko bi mogao odbiti tortu?
Znaš što?
Danas se svašta dogodilo.
Brzo se vraćam.
Samo trenutak.
Sophie?
Vratit ću se.
Tata, jesi za tortu?
Može torta!
-Bok. -Gdje si?
U uredu.
Zar još?
Dovršavam završnu riječ.
Jesi li ga danas maestralno sjebala?
Mislim da jesam, ali i on je bio maestralan.
Jesi li dobro?
Ne znam.
No barem sam to prošla.
Trebaš li društvo ili čokoladu?
Oboje.
Ali moram raditi.
Ovdje sam.
I zato te volim.
Ovo će završiti.
Ovako ili onako.
Ja sam za prvu opciju.
Hvala, dušo.
Gđo Whitehouse.
Gđo Woodcroft.
Prijevod titlova: Mane Galović